שיחה:אלופות ואלופי ישראל בשחייה

message: נא לשנות לשם התואם את העברית התקנית ולא את הפוליקיקלי קורקט האחרון. 93.172.180.58 01:03, 3 בדצמבר 2014 (IST)
replies: text: בהתעלם מהסגנון הבוטה, אולי האנונימי צודק והשם צריך להיות "רשימת אלופי ישראל בשחייה"? ‏DGtal‏ - שיחה 13:20, 21 בדצמבר 2014 (IST)
replies: text: :אני מתנגד. הערך משקף בדיוק את האינפורמציה שלו. BAswim - שיחה 00:43, 22 בדצמבר 2014 (IST)
replies: text: ::אין ספק בכך, אך האם לא מקובל בעברית להסתפק ברבים זכר או להקדים גברים לנשים? ‏DGtal‏ - שיחה 00:48, 22 בדצמבר 2014 (IST)
replies: text: :::גבירותי ורבותי... BAswim - שיחה 01:51, 22 בדצמבר 2014 (IST)
replies: text: ::::זה יוצא מהכלל. ‏DGtal‏ - שיחה 07:56, 22 בדצמבר 2014 (IST)
replies: text: :::::הפניתי לכאן בויקיפדיה:ייעוץ לשוני. אולי משם נקבל תשובות מוסמכות. ‏DGtal‏ - שיחה 08:47, 22 בדצמבר 2014 (IST)

text: יש פה שתי שאלות קשורות, אך נפרדות: לשון ומדיניות עריכה.

text: לשונית, השימוש בשני נסמכים עם נסמך אחד נפוץ למדי בשפה יומיומית, אבל אינו תקני ואינו רצוי בוויקיפדיה, במיוחד בשמות ערכים. מכאן ביטויים כמו „חיילי צה״ל ומפקדיו” במקום „חיילי ומפקדי צה״ל”. במקרה הזה אין צורך להסתבך עם „אלופות ישראל ואלופיה”, ואם כוללים את שני המינים בשם הערך מספיק לומר „אלופי ישראל בשחייה”.

text: שאלה אחרת היא מדיניות עריכה. קודם כול בדקתי איך שם הערך הזה מסתדר עם הקטגוריה הקשורה וגיליתי דבר מעניין: בספרות יש לנו קטגוריה אחת לסופרים ולסופרות, :קטגוריה:סופרים ישראלים, אבל בספורט יש לנו יש לנו, מסתבר, קטגוריות נפרדות לאלופות. זה מצב לא אחיד. בשפות אחרות נהוג לאחד קטגוריות כאלה, למיטב ידיעתי. אבל זה כבר דיון למזנון. --אמיר א׳ אהרוני, שנחשב לנודניק · שיחה 09:25, 22 בדצמבר 2014 (IST)
replies: text: ::צירוף שני נסמכים לסומך אחד (אלופות- ואלופי-) אמנם נפסל על ידי הטהרנים, אך כיום מערערים רבים על פסילה זו. עיינו, למשל, במאמרו של חיים א' כהן, "העברית הרבנית והעברית הנורמטיבית" בלשוננו לעם נד, שטוען שהמבנה רווח מאוד בספרות הרבנית, הספרדית והאשכנזית כאחד, והוא מתועד גם במקרא ("מבחר וטוב לבנון", יחז' לא טז), בלשון חז"ל ("טעם ומראה יין", פסחים קח ע"ב) ובלשון התפילה ("על כל דברי שירות ותשבחות דוד בן ישי"). בעיניי השם הקיים נאה ומובן, ואין צורך לאמץ בוויקיפדיה כללים מחמירים שאפילו עגנון לא חשש להפר. פלימפססט - שיחה 09:47, 22 בדצמבר 2014 (IST)
replies: text: :::בנוגע להפרדה המגדרית זה תלוי בתחום. אצל סופרים, פוליטיקאים, רופאים, מהנדסים, ספרנים וכו' מקובל שאין הבדל מהותי בין המגדרים ולכן ההבדלה תהיה מלאכותית. מנגד, בכמעט כל ענפי הספורט (יש חריגים ספורים) יש תחרויות נפרדות לגברים ונשים ולכן יש קטגוריות נפרדות גם לכדורגלנים וכדורגלניות וכו'. המצב דומה גם בדוגמנים ודוגמניות, אולי יש עוד מקצוע או שניים כאלו. ממילא, פיצול הערך לא יהיה מופרד.‏DGtal‏ - שיחה 10:04, 22 בדצמבר 2014 (IST)
replies: text: ::::מסכים עם פלימפססט ועם DGtal. במידה ויוחלט לשנות את שם הערך כך שידיר את הנשים בגלל "השפה" אחלק את הערך לשני ערכים נפרדים (רשימת אלופות ישראל בשחייה ורשימת אלופי ישראל בשחייה), כמקובל בשפות אחרות ואני לא אוהב את זה כי אני חושב שמידע זה צריך להיות בערך אחד (אנקדוטה לשובינזם עיתונאי ו"מדעי": ), שלא יכול היה בכלל להכתב היום בשום עיתון, בוודאי שלא בעיתון מכובד כמעריב). שפה היא דבר דינמי ומשתנה וכיום אנחנו מדברים וכותבים שונה ואחרת ממה שדיברו לפני 30 ו-50 שנה ובוודאי לפני מאה שנה. השפה מושפעת באופן מוחלט מהתרבות היומיומית ומהפולטיקה שלה. מספר דוגמאות מסמרות שיער שניתקלתי בהן לאחרונה (הטניסאי "הכושי" ארתור אש משנת 1964 בעיתון דבר ובעיתון מעריב, האתלטית "הכושית" וילמה רודולף משנת 1960 בעיתון דבר ובעיתון חרות) ואין מצב שהעיתונים היו כותבים כך את הכתבות הנ"ל. היום כותבים ואומרים מנכ"לית, ראשת עיר, ראשת אופוזיציה וראשת ממשלה (גולדה מאיר) וכו'. השפה העברית עוברת שינוי, אמנם איטי אך שינוי. היא עדיין בעייתית בגלל שהיא גברית במהותה ושוביניסטית (בית אבות, הסכם ג'נטלמני, אב בית דין, חלופי גברי ועוד) ואינה מתארת ומשקפת נאמנה את המציאות בה אנו חיים וזה תפקידה הבסיסי של השפה. BAswim - שיחה 10:53, 22 בדצמבר 2014 (IST)
replies: text: ::::: אני לחלוטין תומך בעמדתו של פלימפססט. אכן השם הקיים נאה ומובן בעיני. תודה,Ronavni - שיחה 13:41, 27 ביוני 2023 (IDT)
thread_title: שם הערך

message: משתמש:BAswim, שים לב לעריכת סרק  של הבוט. אם צריך לבטל אז תבטל. אני מתנצל בשמו. חן חן «kotz» «שיחה» 14:51, 9 בדצמבר 2014 (IST)
replies: text: תודה. BAswim - שיחה 01:43, 10 בדצמבר 2014 (IST)
thread_title: סרק

message: , . בהצלחה.אודי - שיחה 14:24, 13 בדצמבר 2014 (IST)
replies: text: אודי תודה. אשמח אם גם אתה תעדכן וגם אם תבדוק אם יש לי טעויות. יש לי המון חומר והמון עבודה. הבעייה תהיה בשנות התשעים שאין שום מידע באינטרנט. גם העיתונות המקוונת מסתיימת בשנת 1987 לצערנו. BAswim - שיחה 22:24, 13 בדצמבר 2014 (IST)
thread_title:  1976 

message: לדעתי הכיתוב שגוי. צריך להיות שיא ישראל ולא שיא ישראלי כמו שיא עולם ולא שיא עולמי. כך גם הצורות שיאי ישראל ושיאני ישראל. יונה ב. - שיחה - הבה נכחילה 10:53, 22 בדצמבר 2014 (IST)
replies: text: נכון, תודה על התיקון. BAswim - שיחה 11:17, 22 בדצמבר 2014 (IST)
replies: text: : תוקן. BAswim - שיחה 11:27, 22 בדצמבר 2014 (IST)
thread_title:  שיא ישראלי או שיא ישראל 

message: אני תוהה האם לא עדיף לפצל את הדף לדפים נפרדים לפי מקצים - למשל: 
*רשימת אלופות ואלופי ישראל בשחיית 50 מטר חופשי
*רשימת אלופות ואלופי ישראל בשחיית 100 מטר חופשי
ולא להציג את הרשימות בצורה מוסתרת - הרי זה תוכן הערך. ערן - שיחה 12:15, 9 באפריל 2020 (IDT)
thread_title:  חלוקה לפי מקצים? 

message: משתמשת:פלימפססט איך אתה יכול להשוות כמו "מבחר וטוב לבנון" שזה מילים שונות למשהו כמו "אלופות ואלופי" שזה אותו דבר ורק הבדל של זכר ונקבה? אם אתה כבר מצטט אז גם אפשר לראות דברים כמו "להשמיד את כל היהודים" (אסתר ג, ו) ולא "כל היהודיות והיהודים",וגם בפעמים הנדירות שמופיע זכר ונקבה בנפרד, כמו "ויולד בנים ובנות" (בראשית ה, ד) עדיין מופיע קודם זכר, ולא אכפת לי שזה מעצבן את המיעוט הפמיניסטי, אני מניח שלרוב הנשים זה לא אכפת. (סליחה שאני פותח מחדש דיון ישן, פשוט לא הייתי בויקיפדיה לפני שבע שנים וזה מאוד אידאולוגי לי)  ישרול - דברו איתי • ה' בחשוון ה'תשפ"ב • 18:07, 11 באוקטובר 2021 (IDT)
replies: text: ראו:

text: *התאם

text: *

text: *

text: לא המצאנו את הסוגיה הזו בפעם הראשונה, ואני מניח שזו גם לא הפעם הראשונה שהיא עולה בויקיפדיה. לכל שפה יש מבנה משלה, ובשפה העברית יש הבדל בין צורת הזכר לצורת הנקבה גם בפעלים ובצורות בינוני. לעומתה, באנגלית למשל, לרוב אין כל תוספת לצורה הלא־מסומנת על מנת להבדיל את אחד המינים הדקדוקיים.

text: בעברית, במקרים שבהם אין התאם יש להשתמש בצורה הלא־מסומנת. הצורה הזו היא צורת הזכר לא מפני שיוחדה לו, אלא להפך, מפני שצורת הנקבה יוחדה. אם צורה ייחודית זו לא הייתה מוקדשת לצורת הנקבה היינו משתמשים באותו המבנה הלא־מסומן, וזה בכלל לא היה לנו מוזר, ממש כמו באנגלית (– בה אין שינוי בצורת הבסיס של הפעלים, ואפילו בכינויי הגוף אין "הן" (רק SHE שונה)).

text: ⇓

text: אמ;לק: הצורה הנכונה היא רשימת אלופי ישראל בשחייה. צורה זו לא מדירה או פוגענית, היא כוללת גם את צורת הנקבה, והיא כורח מבנה השפה העברית. מקף־‽ 23:47, 11 באוקטובר 2021 (IDT)
replies: text: : אני כותב הערך ולא ראיתי (קורה) שהיה דיון נוסף על כך, על שינוי שם הערך. גם בפניה שלך, פנית לויקיפדית, שלא עורכת כבר 3 שנים! שלא הייתה קשורה כלל לדיון (הערה אחת) שלא הגיבה כלל לפניה שלך מן הסתם (כי אינה עורכת כבר), במקום לפנות אלי. אבקשך לפנים משורת הדין להחזיר את השם שהיה קיים במשך 7 השנים שהוא קיים ולחדש את הדיון. אני רואה בשינוי השם באופן הזה, מחטף. BAswim - שיחה 20:17, 18 באוקטובר 2021 (IDT)
replies: text: :: לדעתי יש לחדש את הדיון. לא הוגן ולא הגון לפתוח דיון מבלי להסב תשומת ליבו של כותב הערך ולשתף ויקיפדית ללא פעילות זה שנים ובזה לסיים ולסכם את הדיון. אנשים יכולים להיות עסוקים ולא לשים לב שמתקיים ניסיון ל"מחטף". ישרול עם כל הכבוד, ע"פי דבריך, אתה היחיד שפועל מטעמים אידאולוגיים (אנטי פמיניזם) ומפעיל למעשה הסגברה. השימוש בימינו במונח "אלופים" בלבד, בהחלט עלול להטעות קוראים, שהרי יש מקצים נפרדים לגברים ונשים (ואולי בעתיד גם ל"אחרים") שמכתירים אלופים ואלופות. תודה,Ronavni - שיחה 21:26, 18 באוקטובר 2021 (IDT)
 לשינוי שבוצע בשם הערך. הגיע הזמן להפסיק להדיר את הנשים משמות ערכים וקטגוריות. אנחנו נמצאים במאה ה-21 ולא בתקופת המשנה. דיון שבו השתתפו רק שניים? למה לא הפנו את תשומת ליבו של כותב הערך? מה בער להעביר את שם הערך? חיכו בדיוק שבוע. בערכים רבים הדיונים נמשכים יותר משבוע במיוחד בדיונים שהשתתפו בו רק המציע ועוד אחד. שרול ומקף. אני אפרסם את הדיון הזה בויקיפדיה:לוח מודעות, משהו שאתם לא עשיתם. חנה Hanay • שיחה • נשר תחגוג ב-2023 מאה שנים להקמתה 03:56, 19 באוקטובר 2021 (IDT)

text: אני מתלבט. נכון שבאופן עקרוני רבים זכר בעברית כולל נקבות ואין לי בעיה עם זה, אבל פה מדובר בנשים שמתחרות בנפרד. ‏ישרון • שיחה 10:13, 19 באוקטובר 2021 (IDT)

text: הערה פרוצדורלית: שבוע זה זמן מקובל לדיון אם הוא לא מתפתח (אחרת אין הגבלת זמן). אבל במקרה זה מדובר בנושא שכבר נידון בדף שיחה זה ודעתם של משתמשים שהובעו אז עדיין תקפה (אלא אם ישנו את דעתם). אפשר כמובן לפתוח אותו שוב לדיון אבל מן הראוי היה לתייג לפחות את כל משתתפי הדיון הקודם (, ). התלבטתי אם להחזיר כבר עכשיו לשם הקודם (בהתבסס על החלטת העבר) עד שתתקבל החלטה חדשה ברוב ברור, אבל אני רואה שגם בדיון הקודם שינוי השם נעשה ברוב של 2 מול 1 (ועכשיו 2 חדשים תמכו בשינוי ולא התנגדו להם שבוע, אז אפילו אם סופרים את כל הדעות הקודמות, עדיין לאחר שבוע היה רוב להעברה). אז כדי למנוע פינג-פונג של שם הערך, עדיף כבר למצות את הדיון נוכחי וטוב שהונחה הפניה בלוח המודעות. Dovno - שיחה 12:32, 19 באוקטובר 2021 (IDT)
replies: text: :יש לי דעה משלי על הנושא, אבל אני חושב שעדיף להעביר את הנושא לדיון למזנון כיוון שהוא ישפיע על מגוון שמות ערכי רשימות אישים כגון רשימת אלופות ואלופי ישראל בהתעמלות, אלופי העולם בשחמט, ישראלים זוכי פרס נובל, שגרירי ישראל וכו' וכו'. אין הכרח שנקבל החלטה סופית אחידה, אולי יוחלט למשל להפריד בין רשימות שבהן רשומים גברים ונשים יחד (למשל זוכי פרס נובל) לבין כאלו בהם יש תארים לגברים ונשים במקביל ובנפרד (נפוץ במיוחד בספורט). בכל מקרה אני ממליץ להעביר את הדיון למזמון כיוון שמדובר בנושא עקרוני. בברכה, ‏DGtal‏ - שיחה 13:00, 19 באוקטובר 2021 (IDT)
replies: text: ::בעד השם הנוכחי של הערך (רשימת אלופי ישראל בשחייה). Eladti - שיחה 13:04, 19 באוקטובר 2021 (IDT)

text: @Hanay, אני מצטער, אני לא התכוונתי להעביר את הערך בעצמי, ולכן לא חשבתי להפנות אליו מלוח המודעות – אלא רק הבעתי את דעתי בדף השיחה. מקף־‽ 19:14, 19 באוקטובר 2021 (IDT)
replies: text: :ולתוכן דברי אלו שמעוניינים לבטל את שינוי השם: יש לנו שפה בעלת מבנה מסוים, שאי אפשר לעקם מסיבותינו שלנו. באנגלית, יש שוויון כמעט מוחלט בין המינים הדקדוקיים, ובעברית לשון הנקבה יוחדה במיוחד בעת שהיא נפרדת. אך, ברירת המחדל לשני המינים היא הצורה הלא־מסומנת – שבה צורת הזכר נשארה כפי שהיא, ללא שינוי מיוחד. מקף־‽ 19:17, 19 באוקטובר 2021 (IDT)
replies: text: ::מי שפותח דיון שינןי שם ראוי שיפרסם בלוח המודעות. ולגבי יש לנו שפה במבנה מסוים, כל שפה משתנה עם הזמן. כמה זעם עוררה אצל עורכים מסויימים בוויקיפדיה המילה "ראשת" והנה כולם משתמשים בה באתרי חדשות בערוצי טלוויזיה וכו'. חנה Hanay • שיחה • נשר תחגוג ב-2023 מאה שנים להקמתה 19:31, 19 באוקטובר 2021 (IDT)
לכל מי שתוהה - אני לא עקרוני נגד פמיניזם, אני עקרוני נגד שינויים בשפה בשביל הפמיניזם הרדיקלי. ואם אתם אומרים שבשחייה זה לגמרי נפרד הגברים והנשים - אז אולי צריך להפריד את זה לשני ערכים-רשימת אלופי ישראל בשחייה ורשימת אלופות ישראל בשחייה.  ישרול - דברו איתי • י"ג בחשוון ה'תשפ"ב • 20:22, 19 באוקטובר 2021 (IDT)

text: השם אינו נכון וחוטא למציאות, כי אפשר לחשוב שהערך עוסק רק בגברים שהם אלופי ישראל בשחייה ולא בנשים אלופות ישראל בשחייה ואפשר לחשוב שיש ערך מקביל/נפרד של אלופות ישראל (מה שלא קיים). הסיבה לכך שהערך אחד ולא מחולק היא שבניגוד למשל לאליפויות ישראל בכדורגל/כדורסל וכו' באליפויות ישראל בשחייה, שוחות גם נשים וגם גברים, בתחרויות ממוגדרות לנשים ולגברים בנפרד (משחה אחד לנשים ואחריו אותו משחה לגברים) ולכן הרשימה צריכה להיות תחת אותו ערך כי מדובר באירוע ממוגדר שמתקיים ביחד. מדובר באליפות ישראל אחת, פעם בשנה, לאורך השנים, שבה יש גם זוכות וגם זוכים. הסיבה לקדימות נשים לפני גברים בשם הערך ("רשימת אלופות ואלופי ישראל" ולא להיפך, מאחר שבפועל תחרויות הנשים תמיד לפני תחרויות הגברים (לדוגמא: משחה 100 מטר לנשים ומיד אחריו משחה 100 מטר לגברים) כבר למעלה מ-40 שנים,. אגב, לא רק בשחייה אלא בכל ענפי הספורט בעולם ובארץ ו...כי בעברית מקובל המשפט "גבירותי ורבותי" ולא להיפך. לכן רשימות נפרדות (ערכים נפרדים) זה ממש לא הפתרון. 
השפה העברית עוברת תהליך ושינוי כמו כל דבר בחיינו. מילים רבות כבר מזמן לא רלוונטיות ולא בשימוש ומילים רבות אחרות חדשות נכנסות לשיח היומיומי שלנו וטוב שכך. המשפט אלופות ואלופי ישראל בשחייה הוא נכון תחבירי. BAswim - שיחה 21:41, 19 באוקטובר 2021 (IDT)
replies: text: :BAswim, אני מעריך מאד את ההתייחסות הרצינית והמעמיקה שלך לנושא. העברית, כמו כל שפה, בהחלט משתנה, אבל גם בעברית של ימינו מקובל שצורת זכר ברבים (אלופים) כוללת גם זכר וגם נקבה. הצורה "אלופות ואלופי ישראל" נכונה תחבירית, אבל מסרבלת את השפה המקובלת. בהתלבטות שבין קידום אג'נדות מגדריות ובין נוחות ושטף הקריאה, אני מעדיף את השיקול האחרון. Eladti - שיחה 22:19, 19 באוקטובר 2021 (IDT)
replies: text: :: ראשית, יש להשמיט את המילה "רשימת" מהערך. שם הערך צריך להיות אלופי ישראל בשחיה כי הנטיה כאן לאחרונה היא להשמיט משמות ערים את המילה "רשימה", למשל, השירים הנמכרים ביותר בכל הזמנים, חשבונות האינסטגרם הנעקבים ביותר, זוכי תחרות הזמר של האירוויזיון  וכד'. שנית, יש לנו ערכים מהסוג זוכי פרס ישראל וזוכי פרס נובל ממוצא יהודי. לא נראה לי סביר שאת שמות כל הערכים האלה נשנה למשל ל"זוכי וזוכות" או "זוכות וזוכי" אגסי - שיחה – הטיות יש לתקן 23:20, 19 באוקטובר 2021 (IDT)
replies: text: ::: לא מדובר באג'נדה.  גם אני בעד להוריד את המילה רשימה. Eladti ו-אגסי, יש הבדל בין פרס ישראל ונובל שהם אינם מגדריים אלא עוסקים בתחומים שונים, לבין אלופת ישראל בשחייה שזהו תואר בפני עצמו כמו פרס אוסקר לשחקנית הטובה ביותר שהוא פרס נפרד מפרס אוסקר לשחקן הטוב ביותר ויש עוד פרסים כאלה. פעם גם היו משחים שונים לנשים וגברים, הייתה אלופת ישראל במשחה ל-800 מטר חופשי ולא היה תואר אלוף ישראל במשחה ל-800 מטר חופשי, אלא אלוף ישראל במשחה ל-1500 מטר חופשי. הההפרדה היא ברורה לכן יש בערך גם אלופות וגם אלופים שהם תארים שונים. הסברתי שמדובר בשני ערכים נפרדים אבל בעצם הם צריכים להיות ביחד בגלל שהם נערכים ביחד, באירוע אחד.BAswim - שיחה 05:45, 20 באוקטובר 2021 (IDT)
replies: text: :::::אני  שינוי שם הערך. בערך מופיעות נשים לכן יש מקום לציין זאת. לכן אבקש להחזיר לשם הקודם--היידן 06:01, 20 באוקטובר 2021 (IDT)
replies: text: :::::: לדעתי, שינוי כזה צריך הסכמה במזנון. הערך אלופי העולם בשחמט כולל נשים, וכנ"ל זוכי אוסקר, אמי, גראמי וטוני. ואתו הדבר בשמות קטגוריות כגון :קטגוריה:אלופי עולם בהתעמלות אגסי - שיחה – הטיות יש לתקן 09:05, 20 באוקטובר 2021 (IDT)

text: אני  שינוי שם הערך. אלופי ישראל בשחייה ואלופות ישראל בשחייה הם מושגים נפרדים. התחרויות נפרדות, בתנאים פיזיים נפרדים, והזכיה בהן היא נפרדת.  יש מקרים - וזה אחד מהם - שהחיים המודרניים בעברית המודרנית, מחייבים הבחנה מגדרית.  אבקש להחזיר לשם הקודם. בברכה, דני Danny-w - שיחה 09:20, 20 באוקטובר 2021 (IDT)
לגבי להוריד את המילה "רשימת" אני . בשונה מויקיפדיה האנגלית, שם מקובל לכתובlist of לפני רשימה, פה זה לא מקובל.  ישרול - דברו איתי • י"ד בחשוון ה'תשפ"ב • 13:16, 20 באוקטובר 2021 (IDT)
replies: text: :היעדרו של מגדר סתמי בעברית הולך ונהייה בעייתי, והערך הזה הוא דוגמה מעולה לכך: "אלופי ישראל בשחיה" נכון תחבירית אבל לא מזכיר את האלופות; "אלופי ואלופות ישראל בשחיה" מסורבל ושם את הנשים במקום השני; "אלופות ואלופי ישראל בשחיה" מסורבל ושם את הגברים במקום השני. אולי אפשר להתחכם כאן עם "המקומות הראשונים בתחרויות שחיה בישראל", אבל זה לא יעבוד בכל המקרים שהועלו בדיון הזה, וחוץ מזה - למה להתחכם? בקיצור, עדיין לא ברור לי באיזה ניסוח אני תומך, אבל כן ברור לי ששינוי השם נעשה במחטף ולא באופן תקין, ולכן אני  השינוי שנעשה.   יש להחזיר את השם לקדמותו, ולפתוח דיון כללי במזנון כדי לנסות למצוא פתרון כולל לשאלת המגדריות הסתמית. בברכה, איתמראֶשפָּר - דברו אלי - איפה הייתי ומה עשיתי - 14:13, 23 באוקטובר 2021 (IDT)
replies: text: ::בעד אלופות ואלופי או אלופי ואלופות. תחרויות שחייה גברית ונשית הן אירועים מובחנים ולכן יש מקום להביע את זה בשם הערך.  תחת השם "אלופי ישראל בשחייה" הקוראת מצפה למצוא גברים בלבד. נואנסים, אבל חשובים. -La Nave Partirà שיחה 20:10, 23 באוקטובר 2021 (IDT)
replies: text: :::מסכים עם איתמר. אני  שינוי שם הערך ובעד פתיחת דיון בנושא. Danny Gershoni - שיחה 20:12, 23 באוקטובר 2021 (IDT)
replies: text: ::::יש להשיב את שם הערך הקודם מכל הנימוקים שניתנו כאן בדיון לפני. דוג'רית - שיחה 11:41, 24 באוקטובר 2021 (IDT)
===סיכום===
לאחר כ-8 ימים של דיון, התברר כי יש רוב של 8 להחזיר את השם לקדמותו, לעומת 4 מתנגדים ו-3 נמנעים. בנוסף ישנה הסכמה להוריד את המילה רשימה משם הערך. לאור המצב אני מחזיר את השם לקדמותו ללא הקידומת "רשימת". BAswim - שיחה 21:02, 27 באוקטובר 2021 (IDT)
thread_title: שם הערך סבב 2 -חידוש הדיון

message: לאחר כ-8 ימים של דיון, התברר כי יש רוב של 8 להחזיר את השם לקדמותו, לעומת 4 מתנגדים ו-3 נמנעים. בנוסף ישנה הסכמה להוריד את המילה רשימה משם הערך. לאור המצב אני מחזיר את השם לקדמותו ללא הקידומת "רשימת". BAswim - שיחה 21:02, 27 באוקטובר 2021 (IDT)
thread_title: סיכום

message: הערך הזה גדול מדי. 100K נחשב לערך גדול, וכאן יש יותר מפי 4 מזה. מוטב לפצל את הערך. . יוניון ג'ק - שיחה 23:04, 26 ביוני 2023 (IDT)
replies: text: אז מה אם הערך גדול? בויקיפדיה יש ערכים גדולים. הפיצול הוא טכני בלבד ולא ענייני. הוא עוסק בנושא אחד בלבד. מה יועיל הפיצול? הוא יסרבל למי שמתעניין/ת בנושא. ויקשה לחפש את המידע הרלוונטי. BAswim - שיחה 23:13, 26 ביוני 2023 (IDT)
replies: text: :אפשר לפצל לפי שנים, לפי מגדר, לפי סוג המשחה. הערך כרגע ארוך מדי. יוניון ג'ק - שיחה 09:24, 27 ביוני 2023 (IDT)
replies: text: ::בכלל לא ארוך מדי. הערך קיים כבר 9 שנים ואורכו לא הפריע לאף אחד. אני ממש מתנגד. כל פיצול שתעשה יפגע ביכולת לבדוק רוחבית נתונים והערך בנוי כולו מנתונים, ויהיה צורך לקפוץ בין הערכים המפוצלים, שזה הכי גרוע שיש. הסתכלות והשוואת נתונים היא הכייף בקריאת ערך זה (גם שלי). אני כמאמן משתמש בזה המון למקצוע שלי. להפתעתי ולשמחתי ראיתי שמאמנים רבים משתמשים בזה בהרצאות שלהם (מצגות) בקורסי מאמנים ומדריכים וכו'.

text: ::א. פיצול לגבי שנים, לא מתאים בכלל, בגלל ששחיינים רבים שחו לאורך שנים רבות כל חיתוך שכזה יגרום עוול ולא יתן את ה"סחורה". איך תפצל? סתם באופן שרירותי? לפני עשורים? לפי מילניום? לחצי חצי? זה באמת לא מקצועי ויגרום עוול לערך.

text: ::ב. פיצול לפי מגדר, יפגע ביכולת ההשוואתית לבדוק באופן מקצועי לגבי השינויים שנעשו לאורך השנים במשחים לנשים ביחס לגברים. דבר נוסף יפגע ביכולת לראות מתי נשים החלו להשיג את השיאים של הגברים, מי הן השחייניות, מתי השינוי היה מובהק, מה קצב ההתקדמות והיחס בין המגדרים.

text: ::ג. פיצול לפי משחה, זה ממש בדיחה וחוסר הבנה של המקצוע, הרי שחיינים רבים שוחים סגנונות שונים ומרחקים שונים. ישנם שחיינים שהתמחו בסגנון מסויים (50 100 ו-200 מאותו סגנון) ויש כאלה שהם ספרינטרים מובהקים בכמה סגנונות וכאלה שהם מתמחים במשחקים ארוכים בכמה סגנונות ויש כאלה גם וגם. על מנת לראות את זה רוחבית צריך יהיה לפתוח ערכים מפוצלים ללא סיבה, למה? כי זה הפריע למישהו.

text: ::ד. לתמונה הכללית והראיה בגדול יש עוד היבט חשוב נוסף והסתכלות על אותם שחיינים שיכלו להיות אלופים במשחים נוספים, אבל עצם זה שהאליפות נערכה בסדר מסויים אילצה אותם לוותר על משחים מסויימים ולבחור אחרים שבהם אולי הם פחות טובים.

text: ::הפיצול הסתמי יפגע בדיוק ביופי של הערך. שהוא לא "סתם" רשימה ארוכה, הערך הוא מקצועי. BAswim - שיחה 11:46, 27 ביוני 2023 (IDT)
replies: text: ::: אני מתנגד לפיצול. בערך ויקיפדיה העברית כתוב במפורש ש:"בוויקיפדיה העברית אין הגבלה רשמית על אורך הערכים ועל מספרם. המגבלה היחידה המוצבת על נושאי הערכים היא היותם נושאים אנציקלופדיים." הערך מקיף ומושקע, מחולק לראשי פרקים שמקלים על הקורא להתמצא ואין סיבה לפצל. תודה, Ronavni - שיחה 13:21, 2 ביולי 2023 (IDT)
thread_title:  פיצול